text: Нека се молим - МС Не си сам
  Публикувано от admin на 25/03/2020 25/03/2020
  Нека се молим, братя и сестрици, българи! Това е най-доброто и най-угодното Богу в тези зли времена.
  Нека и тази вечер в 21 часа, ние православните, верни Богу, се молим за всички болни от коронавирус, за всички останали болни, за дечицата, за майчица България, с упование в смирение и любов, и нека цялата си надежда възложим Нему – Безначалния, Всемогъщия, Всевладеещия Господ, Творец, Спасител и Лечител наш, Единосущният в Света Троица Отец, Син и Свети Дух. Амин!
  Нека изпълним завещаното ни от апостол Павел послание:
  За всичко благодарете; защото такава е спрямо вас волята Божия в Христа Иисуса. Духа не угасяйте.
  Пророчествата не унижавайте.
  Всичко изпитвайте, о доброто се дръжте. Въздържайте се от всякакво зло.
  (Първо послание на св. ап. Павла до Солуняните 5:16‭-‬23)
  Нека се молим Бог и Пресвета Богородичка да ни опазят от коронавирусната инфекция.
  Нека се молим за нашите медици, които отново с голи ръце и без адекватни предпазни средства и апаратура спасяват нашите животи от коронавируса.
  Нека се молим за всички медици и родители, които се борят за промяна на порочната система в здравеопазването и срещу вражеските към децата и семействата ни, към народа на България, политики.
  Нека се молим Бог да ни освободи от нашите и чужди изедници.
  Нека се молим да бъде осуетено ратифицирането на СЕТА.
  Нека се молим Бог да осуети приемането и приложението на ЗСУ и всички закони и политики, целящи унищожението на душите и бъдещето на децата ни.
  Нека се молим Бог да укрепи във вяра и мъдрост всички, които се трудят на Божията нива за укрепване духа на българския народ, за отстояване на Неговата правда и истина.
  Нека се молим за всички, които се борят за нашите права и за опазване на децата и семействата ни.
  Нека се молим Бог да даде дъжд и сняг над безводна България.
  Нека се молим на Бог да съхрани всички християни, монаси и монахини, и свещенослужителите, и за православните манастири и храмове по света.
  Помилуй нас, Господи, маловерните и грешни българи…
  Страшни неща се случват в света и у нас, скъпи братя и сестрици, много съгрешихме всички пред Бога…
  Нека всички се покаем и смирим.
  Нека в чистота и смирение, ние, православните българи, просим милост и прошка за греховете ни и за спасение на душите наши и на децата ни…
  Господи, помилуй и спаси наследието си…
  Нека се молим всички насилствено отнети от родителите им деца да бъдат върнати…
  Моля ви, братя и сестрици, които се обръщате към всички нас за подкрепа в молитва за ваши близки, информирайте ни за състоянието им. Нека да отдаваме благодарност на Господа за всяко изцеление и подобрение!
  Нека винаги помним Кръста и разпнатия за нас, грешните, наш Госод и Спасител, Иисус Христос…
  Боже, прости нам, грешните българи….
  Пресвета Троице, помилуй нас;
  Господи, очисти греховете ни;
  Владико, прости беззаконията ни;
  насъщния ни хляб дай нам днес;
  Господи, помилуй (12 пъти)
  Господи, Царю небесни, Утешителю, Душе на истината,
  смили се и помилуй мене, грешния Твой раб,
  прости на мене, недостойния, всичко, с каквото Ти съгреших днес като човек,
  и не само като човек, но дори и по-зле от животно.
  Прости моите волни и неволни, съзнати и несъзнати грехове, които извърших от младини, от лош навик, от дързост и малодушие.
  Ако в Твоето име се клех или похулих името Ти в мисълта си;
  ако някого укорих или оклеветих в гнева си, или оскърбих, или за нещо се разгневих,
  ако излъгах или прекомерно спах,
  ако беден дойде при мене и го презрях,
  ако наскърбих някого, или предизвиках свада, или някого осъдих,
  ако изпаднах във високомерие или се разгордях, или се разгневих;
  ако, като стоях на молитва, умът ми се поддаде на лукави светски мисли, или помислих нещо развратно;
  ако преядох, или се опих, или безумно се смях, или помислих нещо лукаво;
  ако, като видях чужда хубост, сърцето ми се нарани от нея;
  ако говорих неприлични неща; или се присмях на греха на брат ми, когато моите съгрешения са безброй;
  ако за молитва бях нехаен, или сторих друго нещо лошо, за което не си спомням,
  защото всички тия неща, дори и по-големи от тях извърших:
  Творче мой и Владико, помилвай мене, Твоя малодушен и недостоен раб.
  Разреши, освободи и прости ми като благ и Човеколюбец,
  та с мир да легна, заспя и почина аз, блудният, грешен и окаян,
  и да се поклоня, възпея и прославя пре-честното Твое име заедно с Отца и Единородния Негов Син, сега и винаги, и во веки веков.
  МОЛИТВА ЗА ВСИЧКИ ПРАВОСЛАВНИ ХРИСТИЯНИ
  Всемогъщи и вечни, Господи, Боже, небесни Отче!
  Погледни с очите на Твоето безмерно милосърдие нашата неволя и нужда.
  Смили се над всички верни християни, заради които единородният Твой Син – нашият Господ и Спасител Иисус Христос, драговолно се предаде в ръцете на грешници и проля на Кръста Своята скъпоценна Кръв.
  Заради Господа Иисуса Христа премахни от нас, всемилостиви Отче, заслужените ни беди, сегашни и бъдещи злини, вредителни смутове, войни, глад, погибел, болести и нежелателни, лоши обстоятелства.
  Просвети така също и укрепи във всяко добро всички духовни и светски началници и управници, за да вършат всичко, което може да бъде за Твоя Божествена слава, за наше спаение, за общ мир и полза на всички християни.
  Дай, Боже, на мира, да запазим единството на вярата без разделения и вероотстъпничество.
  Обърни нашите сърца към истинско покорност на Твоята свята воля и към изправление на нашия живот.
  Дай ни желание и старание за всяка праведност, за да бъдем, като послушни чада, угодни на Тебе в живот и смърт.
  Молим Те, така също, о Боже, за нашите приятели и неприятели, за здрави и болни, за живи и умрели.
  Заради благодатта и милосърдието на единородния Твой Син, с когото Си благословен, и с пресвятия, и благия, и животворящия Твой Дух, сега и винаги, и во веки веков,
  МОЛИТВА ЗА ХРИСТИЯНСКО ЕДИНСТВО
  Ти ни заповяда да се молим и работим за благосъстоянието на Твоята Света Църква, и за единството на всички християни.
  Лукавият изкусител успя да раздроби Твоя народ на разномислещо множество, което не само говори за Твоята свята истина различно, като изпада в разни заблуждения, но и враждува помежду си.
  Ако войната между държавите и народите, като плод на омразата, е отречена от Тебе и е всепагубно зло, то колко повече недуразоменията в светата истина и враждата между Твоите чада, на които Ти вмени единството и християнската любов като неотменен дълг.
  Затова усърдно Те молим, усили благодатта на Светия Дух върху всички християни в света, за да разберат безпогрешно Твоята правда и истина, която ни освободи от недуразуменията и враждата, та като примирени и единомислени братя, обединени в православната ни вяра, в истината и любовта, всички да възпяваме и славим в едната свята, съборна и апостолска Църква Твоето пресвето име, и на безначалния Твой Отец, и на единосъщния Твой Дух, во веки веков.
  Господи, Господи, сила на моето спасение!
  Развържи моя ум от връзките, с които тоя свят го е обвързал, за да мисли според законите на божествения Твой разум.
  Освободи сърцето ми от бремената, които лежат върху него и го притискат към земното и вещественото.
  Нека Твоята незагасваща Светлина да просветлява душата ми, за да може тя винаги, при всички случаи на съмнение, колебание, нерешителност, земна боязън или човешка сигурност, да намира Тебе, пътя на истинския живот.
  но ме запази от лукавото мъдруване на плътта, което превръща земното благо в най-висша ценност и в най-силна привързаност.
  Господи, Твоята милост е до небесата, Твоята истина – до облаците,
  Твоята правда – като планини Божии и Твоите съдби – велика бездна.
  Помогни ми да преуспявам в духовния живот и душата ми всякога ще се хвали с Тебе, Господа на моето спасение.
  МОЛИТВА КЪМ ГОСПОДА ЗА ОПАЗВАНЕ ОТ КОРОНАВИРУСА
  Господи Иисусе Христе, Ти си пътувал през градове и села и си изцерявал всяка болест и всяка немощ. По Твоя заповед болните са оздравявали. Ела ни на помощ сега, когато светът е обхванат от болестта на коронавируса, и ни позволи да изпитаме лечебното действие на любовта Ти.
  Бъди с починалите от вируса. Нека почиват в Твоя мир.
  Бъди с водачите на всички държави. Дай им проницателен поглед, за да действат с обич и с истинска загриженост за доброто на хората, на които би трябвало да служат. Дари властимащите с мъдрост, за да влагат усилия и средства в дългосрочни решения, които да предотвратяват бъдещи кризи или да подготвят за справяне с тях. Изпълни хората на отговорни постове с Твоя мир, за да се стремят към него и в света.
  Излекувай ни, Господи! Амин!
  МОЛИТВА НА РОДИТЕЛИ ЗА ДЕЦАТА КЪМ ГОСПОДА
  Господи Боже, Създателю на човека и небесни Отче! Ти установи и благослови брака, като каза: "Растете и се множете, и пълнете земята". Ти благослови и нашия брак и ни даде чеда, за да засилиш радостта в дома ни. Неизказано голяма е тая Твоя милост към нас, и ние смирените Твои раби от сърцe Ти благодарим. Твое наследие са нашите деца, Господи, защото Ти си наш небесен Отец. Затова усърдно Те молим, приеми ги под Твоята мощна закрила и ги пази духом и телом като Твое достояние. Дарувай им добро здраве, пази ги от болести и от всяка злополука, подкрепи ги да растат незасегнати от изпитания, за да се радват на живота, който Ти даваш. Особено им дарувай Твоето свето благословение, за да бъдат предпазени от внушенията и примките на злия и лъжовен свят. Вдъхни им светия Твой Дух, та всякога да изпълняват Твоята воля и да се поучават от Твоя закон. Запази ги от грях, от всички греховни съблазни, от лоши другари и вредни книги. Дай им сили да растат в мъдрост, да напредват в добродетелност, да не отслабва синовната им почит към Тебе, да се покоряват на нашите добри родителски съвети и напътствия, да слушат с внимателни сърца всяка поука, която разкрива Твоята свята воля, за да бъдат предани изпълнителни чеда на Твоята света Църква. Дай и на нас, Господи, да им бъдем с дела и думи наставници в истината и доброто, учители в правата вяра още от ранна възраст. На Тебе ги предоставяме, на Твоята доброта и милосърдие, на мощната Твоя защита и помощ. Приеми тях и нас, за да бъдем всякога Твои и с благодарни сърца непременно да славословим Твоята безмерна благост и Твоя спасителен промисъл.
  МОЛИТВА ЗА ДЕЦАТА КЪМ ПРЕСВЕТА БОГОРОДИЦА
  Пресвета Богородице! На кого другиго след Бога да препоръчаме нашите деца, ако не на Тебе, всемощната защитница на християните и бърза помощница във всяка нужда? Приеми, небесна Царице, под Твоята закрила чедата ни и бъди им Ти майка, Майко Божия! Пази ги от всяко душевно и телесно зло, изпроси им да останат през целия си живот в благодат и милост пред всеблагия Бог, да успяват във всяко добро и полезно начинание и никога да не униват в пътя на истинския и честит живот, съгласен с волята на твоя възлюбен Син, нашия Господ Иисус Христос. И така, с хвалебни песни на благодарност всякога да Те прославяме, небесна защитнице, и да възпяваме всесветата и всемогъща Троица ­ Отец и Син, и Свети Дух.
  МОЛИТВА НА РОДИТЕЛИ ЗА БОЛНОТО ИМ ДЕТЕ КЪМ ГОСПОДА
  Премилосърдни Спасителю!
  Твоята милост се излива щедро върху тези, които вярват в Тебе и с упование се предоставят на Твоята божествена сила.
  В Твое име, Господи, стават безброй изцерения, защото Ти снизходително пращаш сили отгоре, утвърждаваш разслабените връзки на естеството,
  Ето сега и аз се присъединявам към множеството, което през всички векове с вяра и надежда е пристъпвало към Тебе,
  и Те моля, благий Церителю, наклони добросърдечно слуха Си към гласа на моето натъжено и много наскърбено сърце
  като му дадеш здраве и го дигнеш от тежкото страдание.
  Пощади и нас, които страдаме,
  обърни в радост сегашните мъки,
  и изтрий сълзите, които проливаме.
  Вярвам Господи, в Твоето могъщество
  и всецяло предоставям надеждата си на Твоето човеколюбие.
  Усили моята вяра и стори милост по благоволение, за да бъде отново здраво детето ми.
  На Тебе, преблаг Иисусе, го предавам за помощ сега и всякога, за да служи на Твоята света воля
  и да слави Твоето пресвето и спасително име, заедно с всички нас, които се покланяме на Тебе, на безначалния Твой Отец и на пресветия, благия и животворящ Твой Дух.
  МОЛИТВА НА РОДИТЕЛИ ЗА БОЛНОТО ИМ ДЕТЕ КЪМ БОГОРОДИЦА
  Смили се над нас грешните
  и стани застъпница пред Твоя възлюбен Син и наш Бог за болното ни дете.
  "Оставете децата да дохождат при Мене".
  РОДИТЕЛСКО БЛАГОСЛОВЕНИЕ ЗА ДЕЦАТА МОЛИТВА КЪМ БОГА
  Превъзлюбени небесни Отче!
  Аз с Твоето име благославям моите деца.
  Послушай в небесата моето благословение и го утвърди, за да слезе то изобилно върху децата ми.
  Помогни и дай, заради благословеното име на Иисуса Христа, моето благословение да бъде по-силно от благословението на моите родители.
  Господи, благослови ония, които аз благославям.
  Удостой с благословение дома наТвоя раб, за да бъде той пред тебе вечно; а което Ти благославяш, то е вечно благословено.
  Послушай моите деца, когато бъдат в нужда, и ги пази заради Твоето свято име.
  Изпрати им помощ от светилището Си и от Сион ги подкрепи.
  Дай им според желанието на тяхното сърце, изпълни всичките им добри намерения и не им отказвай за каквото и да Те помолят.
  Отдели им от Твоето достояние и им дай дълголетие, живот и преизобилие во веки.
  Развесели ги с радостта на Твоето лице.
  Дарувай им неповинни ръце и чисто сърце, за да не помислят в сърцето си нещо лукаво и да не се кълнат лъжливо.
  Благослови ги с мир.
  Настави ги в Твоята истина и ги научи.
  Освети ги с Твоето лице, за да познаят на земята Твоя път и във всичките народи Твоето спасение.
  Благослови ги, Боже, Боже наш!
  Нека се боят от Тебе и растат като палми – нека растат като ливански кедри.
  Нека цъфтят в Твоите дворове и да се плодят – нека възвестяват колко си благ Ти, и че в Тебе няма неправда.
  Господ, запази техния кръг на техния живот.
  Насади децата ми около моята трапеза, като маслинени клончета, в здраве и съвършенство.
  Дай им, както на синовете на Яков, от небесната роса, от земната тлъстина, хляб и вино в изобилие.
  Нека потомството им бъде с мощни сили и родът им благословен.
  Богатство и изобилие да има в техните домове.
  Правдата им да пребъде во веки и достойнството им да се издигне в почеести.
  Нека бъде благословен и онзи, който ги благославя, и всяко проклятие да им се обърне в благословение.
  В името на Отца и Сина, и Светия Дух – единния истински Бог, от Когото излиза всяко благословение.
  МОЛИТВА КЪМ АНГЕЛ – ПАЗИТЕЛ
  Нека бягат от лицето Му всички, които Го ненавиждат.
  Както изчезва димът, тъй и те да изчезнат. Както се топи восъкът от огъня, тъй да погинат и бесовете пред лицето на ония, които обичат Бога, осеняват себе си с кръстното знамение и във веселие говорят. Радвай се, пречестни, и животворящи Кръсте Господен, който прогонваш бесовете със силата на разпънатия на тебе наш Господ, Иисус Христос, Който слезе в ада, унищожи силата на дявола и ни дарува Своя честен Кръст, за прогонване на всеки враг и противник.